tomron87/hebrew-wikipedia-sentences-corpus huggingface dataset:
לטענתו של דה גריי, יש להתייחס לזיקנה כאל מחלה בת ריפוי, משום שכאשר יפותחו הטיפולים המתאימים, יוכלו חלק מהאנשים שעוד חיים כיום, לשמור על נעוריהם, ואף לחיות עד גיל 1000 שנים.
בשנים האחרונות הוא זכה להתעניינות רבה מצד גופי תקשורת רבים ורואיין בין היתר בתוכנית התחקירים האמריקאית 60 דקות, ב-CNN, בערוץ ה-BBC, בניו יורק טיימס, בכתב העת Fortune, ובתוכנית הסאטירית הקולבר ריפור.
על מעמדו בעולם המדע ניתן ללמוד גם מקריאת ראיונות נרחבים שנערכו עמו ב"וושינגטון פוסט" וב-Chronicle of Higher Education, העיתון הנפוץ במגזר האקדמי בארצות הברית.
נזקים הגורמים להזדקנות לפי התאוריה של דה גריי
לפי טענתו של דה גריי, יש למקד את המחקר הטכנולוגי למציאת פתרונות לשבעה סוגי נזקים ברקמות התאים אשר נובעים מהמטבוליזם בגוף האדם, וגורמים לתהליכי הזדקנות ולבסוף למוות, על מנת שריפוי תהליכי ההזדקנות הטבעיים בקרב בני האדם יהיה בר ביצוע.
לפי התאוריה של דה גריי, שבעת סוגי הנזקים הם:
שינויים גנטיים בגרעין התא אשר גורמים למחלת הסרטן:
אלו הם שינויים גנטיים במבנה ה-DNA של גרעין התא (nDNA), המולקולה אשר מכילה את המידע הגנטי שלנו, או בחלבונים אשר מחוברים אל גרעין התא.
שינויים גנטיים מסוימים יכולים לגרום למחלת הסרטן, ולפי טענתו של דה גריי, שינויים גנטיים שאינם סרטניים ואפיגנטיקה לא תורמים לתהליכי ההזדקנות במהלך תקופת חיים ממוצעת ומשום כך הנזק היחידי שנגרם כתוצאה מבעיה זו היא מחלת הסרטן.
המיטוכונדריה הם רכיבים בתאים שלנו אשר אחראיים על הפקת אנרגיה.
הם מכילים חומר גנטי משלהם, ושינויים גנטיים במבנה ה-DNA שלהם יכול להשפיע על היכולת של התא לתפקד בצורה תקינה.
בעקיפין, השינויים הגנטיים הללו יכולים לגרום להאצה של תהליכי הזדקנות רבים.
הצטברות של פסולת וזיהום בתוך התאים:
התאים בגופינו מפרקים באופן קבוע חלבונים ומולקולות אחרות אשר לא שימושיות יותר או שמסוגלות להזיק לגופינו.
המולקולות אשר לא ניתנות לעיכול פשוט מצטברות כפסולת בתוך התאים שלנו.
טרשת עורקים, ניוון מקולרי וכל מיני מחלות ניווניות של מערכת העצבים (Neurodegenerative diseases) (כמו מחלת אלצהיימר) קשורות לבעיה זו.
הצטברות פסולת וזיהום מחוץ לתאים:
חלבון פסולת מזיק יכול גם להצטבר מחוץ לתאים שלנו.
רובד העמילואיד אשר מצטבר על גבי מוחות של חולי מחלת אלצהיימר הוא דוגמה אחת לבעיה זו.
לחלק מהתאים בגופינו אין תחליף, או שהם מסוגלים להתחלף אבל בקצב איטי מדי - חילוף אשר איטי יותר מאשר הקצב בו הם מתים.
ירידה זו במספר התאים גורמת ללב להפוך לחלש יותר בגיל מתקדם יותר.
אחת הפתולוגיות של איבוד התאים היא מחלת פרקינסון.
תופעה בה התאים אינם מסוגלים יותר להתחלק, אבל גם אינם מתים ואינם מאפשרים לתאים אחרים להתחלק.
במצב זה הם מסוגלים גם לעשות דברים אחרים שהם לא אמורים לעשות, כמו הפרשת חלבונים אשר יכולים לגרום לנזק.
ניוון מערכת החיסון וסוכרת מבוגרים נגרמים כתוצאה מכך.
שינויים בתפקודים הכימיים של התאים:
התאים מוחזקים ביחד על ידי חלבונים מקשרים מיוחדים.
כאשר יותר מדי חלבונים בעלי קישור צולב מצטברים בין התאים ברקמת התאים, הריקמה יכולה לאבד מהאלסטיות שלה ובעיות שונות יכולות להיווצר כתוצאה מכך, בהם טרשת עורקים וזוקן ראייה.
מחוז אוֹבֵרֵייסְל () הוא מחוז במזרח הולנד.
המחוז גובל במזרח עם גרמניה, בצפון עם מחוז דרנתה, בצפון-מערב עם פריסלנד, במערב עם פלבולנד ובדרום עם חלדרלנד.
עיר בירת המחוז היא זוולה והעיר הגדולה ביותר במחוז היא העיר אנסחדה.
במחוז שוכן הכפר חיטהורן הנקרא גם "ונציה של הולנד" מכיוון שבחלק הישן שלו לא נבנו שבילים, ולכן התחבורה היחידה בכפר נעשתה על ידי שיט בתעלות.
כיום, חיטהורן הוא אחד מהכפרים המתוירים והידועים ביותר בהולנד.
ישנם במחוז שני פארקים לאומיים בצפון-מערב, המשמרים פרחי כבול וצמחי ביצות שבהם חיות עופות מים.
המחוז נודע לראשונה כמלכותו של אוברסטייט, חלק מהתחום החילוני של הבישופים של אוטרכט, והוא נמכר לקרל החמישי בשנת 1527 ושולב בשלטונות ההולנדיים של ההבסבורגים.
אובראיסל הייתה אחד משבעת המחוזות המקוריים של הולנד.
בתקופת ימי הביניים העיירות קמפן, דוונטר וזווולה - היו מהחשובות בהולנד, עד עליית אמסטרדם בערך בשנת 1500.
במחוז 1,116,374 תושבים, והוא המחוז השביעי במספר התושבים בהולנד.
שטח המחוז עומד על 3,325 קמ"ר, והוא הרביעי בגודלו בהולנד.
צפיפות האוכלוסין במחוז עומדת על 398 איש לקמ"ר, הצפיפות השביעית בגודלה בהולנד.
אוברקיל היא להקת ת'ראש מטאל אמריקנית שנוסדה ב-1981 בניו ג'רזי, והיא פעילה משנת 1984 ועד היום.
הלהקה הוקמה על ידי המתופף ראט סקייטס (לי קונדרט) והבסיסט קרלוס "די.די" וורני, אחרי שהם עזבו את להקת ההארד-קור פאנק Lubricants.
ההרכב המקורי כלל גם את הזמר בובי "בליץ" אלסוורת' והגיטריסט דן ספיץ'.
הצטרף אליהם גיטריסט שני, ריץ' קונטה, והחמישייה החלה לערוך מופעים מקומיים שכללו בעיקר גרסאות כיסוי.
הרכב הלהקה עבר שינויים רבים במהלך שנות פעילותה, כאשר הסולן בובי אלסוורת' והבסיסט ד.
ורני הם היחידים שנשארו מההרכב המקורי.
הרכב הלהקה אף כלל לתקופה קצרה את הגיטריסט דן ספיץ שהיה אחד מהגיטריסטים המוכרים ביותר בלהקת אנתרקס.
הם היו אחת מלהקות הת'ראש מטאל הראשונות שחתמו על חוזה עם חברת תקליטים גדולה (Atlantic Records, ב-1986), אך הם לא זכו להצלחה מסחרית עד הפופולריזציה של הז'אנר בסוף שנות ה-80, עם בני דורם אנתרקס, מגאדת', מטאליקה, סלייר, אקסודוס, וטסטמנט.
ללהקה 18 אלבומי אולפן, 2 מיני אלבומים, 2 אלבומי הופעה חיה ואלבום גרסאות כיסוי.
הלהקה הופיעה בישראל פעם אחת, ב-8 ביוני 2015, ברידינג 3 בתל אביב.
דייב לינסק - גיטרה חשמלית (1999-היום)
דרק טיילר - גיטרה חשמלית (2002-היום)
רון ליפניקי - תופים (2005-היום)
אוברסולם היא עיר במחוז היילברון במדינת באדן-וירטמברג, שבגרמניה, 12 קילומטר מזרחית להיילברון.
היא הוקמה בשנת 1970 כתוצאה ממיזוג הערים העצמאיות לשעבר אייכלברג, אשנאאו, סולצבאך, ויילר, ווילסבאך ואפאלטראך.
מקור השם מתייחס למיקומו הגאוגרפי בחלק העליון ("אובר") של עמק הנהר הקטן "סולם" (Sulm).
באפאלטראך ישנו בית כנסת מהמאה ה-19 אשר עבר שחזור.
אוברקול היא הכרזה בברידג' לאחר פתיחה של שחקן יריב.
הכרזת אוברקול היא אחת מההכרזות הנפוצות ביותר בתחרויות ברידג'.
ההכרזה מעבירה מידע לשותף על טווח הנקודות והסדרה הארוכה שביד השחקן המכריז על מנת להגיע למצב בו מכריז האוברקול או שותפו יהיה הכרוז או להנחות אותו באיזו סדרה להוביל אם שחקן יריב יהיה הכרוז.
המונח אוברקול מתייחס להכרזה של השחקן במושב אחרי היריב שפתח (השחקן במושב השני).
כאשר המכריז הוא השחקן היושב במושב הרביעי, כללי ההכרזה שונים וההכרזה נקראת Balancing bid .
המטרות של הכרזת אוברקול עשויות להיות:
למצוא חוזה הניתן לביצוע ולשחק בו
למצוא הקרבה, כלומר: חוזה בו ניתן להיכשל ולהשיג תוצאה טובה יותר מהמצב בו היריבים משחקים, למשל: כאשר נמנע מהיריבים לשחק ולבצע חוזה המבטיח להם משחק מלא.
"לדחוף" את היריבים לחוזה בגובה רב יותר, בו יש סיכוי גדול יותר לכישלון
להפריע ליריבים למצוא חוזה אופטימלי
לתת מידע לשותף ביחס לסדרה בה מעוניינים שיוביל, אם היריב שלפניו יהיה הכרוז
תנאים להכרזת אוברקול לאחר פתיחה בגובה 1
להכרזת אוברקול בגובה 1 בסדרה אחרת נדרשים:
יש הדורשים מינימום של 9 נקודות לצורך הכרזת אוברקול.
לפחות 5 קלפים בסדרה המוכרזת
בדרך כלל חוזק בסדרה פירושו שני קלפים מכובדים בסדרה.
במקרים בהם מספר הנקודות קרוב לגבול העליון, ניתן להכריז אוברקול גם עם פחות משני קלפים מכובדים בסדרה.
למשל לאחר פתיחה של 1 מכריזים 1 עם הידיים הבאות:
הכרזת אוברקול בגובה 2 בסדרה אחרת ללא קפיצה
להכרזת אוברקול בגובה 2 בסדרה אחרת נדרשים:
לפחות 5 קלפים בסדרה המוכרזת.
אם מוכרזת סדרת מינור נדרשים בדרך כלל 6 קלפים בסדרה.
בדוגמה הבאה מכריזים 2 לאחר פתיחה של 1 של היריב:
הכרזת אוברקול בגובה 2 בסדרה אחרת עם קפיצה
הכרזת 2 לאחר הכרזת 1 של שחקן יריב היא דוגמה להכרזה מסוג זה.
בעבר תיארה הכרזה כזו יד חזקה של למעלה מ 15 נקודות ושישה קלפים בסדרה המוכרזת.
בברידג' מודרני הכרזה כזו נועדה להפריע ליריבים במציאת התאמה בסדרה ולכן היא מתארת יד חלשה עם מספר נקודות נמוך (עד חמש נקודות) ושישה קלפים בסדרה המוכרזת.
הרציונל של הכרזה כזו דומה לרציונל של Weak two bid.
הכוונה היא לקונבנציות בהן הכרזת אוברקול בסדרה מסוימת אינה מעידה על אורך באותה סדרה.
דוגמאות לקונבנציות בהן מתבצע אוברקול מסוג זה הן:
גם הכרזת Unusual notrump המתארת יד עם אורך בשתי סדרות המינור היא דוגמה להכרזה לא טבעית.
מכריזים אוברקול של 1NT עם יד מאוזנת עם 15 עד 17 נקודות ועוצר בסדרה שהוכרזה על ידי היריב.
בדוגמה הבאה מכריזים 1NT לאחר פתיחה של 1 של היריב:
הכרזות אוברקול לאחר פתיחה בגובה גבוה מאחד
התשובות המקובלות להכרזת אוברקול מתוארות להלן:
לא מבטיח התאמה בסדרה שהוכרזה באוברקול
תמיכה בסדרת השותף - 6-10 נקודות עם שלושה קלפים בסדרה.
תמיכה בקפיצה בסדרת השותף - יד חלשה עם 4 קלפים לפחות בסדרת השותף.
Cue Bid - מבטיח 11 נקודות לפחות.
בדרך כלל עם התאמה בסדרת השותף.
מבקש ממכריז האוברקול להמשיך לתאר את ידו.
ההכרזה השנייה של מכריז האוברקול לאחר הכרזת Cue Bid של שותפו מתארת את חוזק ידו.
חזרה על סדרה ללא קפיצה מתארת יד בתחום הנמוך (עד 11 נקודות).
החלפת סדרה או חזרה בקפיצה על הסדרה שהוכרזה מתארת יד של 12-14 נקודות.
הכרזת משחק מלא או הכרזת Cue Bid, מתארת יד בתחום הגבוה (לפחות 15 נקודות).
הכרזת סדרה חדשה - לפחות חמישה קלפים בסדרה.
הכרזה בגובה 1 מבטיחה 9 נקודות לפחות.
הכרזה בגובה 2 מבטיחה 11 נקודות לפחות.
מחייב את מכריז האוברקול להכריז הכרזה אחת נוספת שאינה Pass.
הכרזת NT - בדרך כלל יד מאוזנת.
ההכרזה מבטיחה עוצר בסדרה, שהוכרזה על ידי השחקן היריב.
בדרך כלל שולל התאמה של שלושה קלפים בסדרת השותף .
גובה ההכרזה נקבע לפי חוזק היד.
עם 9-12 נקודות מכריזים 1NT.
עם 13-14 נקודות מכריזים 2NT.
עם 15 נקודות או יותר וללא סדרה שניתן להכריז, מכריזים 3NT.
כאשר היריב פתח ולשחקן במושב השני יש בין 12 נקודות ל 16 נקודות, עשויים להיות מצבים בהם היד, שמחזיק אותו שחקן, עונה גם על התנאים להכרזת אוברקול וגם על התנאים להכרזת Takeout Double.
כך למשל, לאחר שהיריב פתח 1 היד הבאה עונה על התנאים לשתי ההכרזות האפשריות הנ"ל:
במקרים בהם יש לנו חמישה קלפים או יותר בסדרת מייג'ור נעדיף להכריז הכרזת אוברקול בסדרת המייג'ור, על פני הכרזת Takeout Double.
אוג'דה היא עיר בצפון-מזרח מרוקו ובירת מחוז המזרח.
העיר שוכנת בצמוד לגבול עם אלג'יריה, כ-460 ק"מ צפון-מזרחית לבירה רבאט.
על פי מפקד האוכלוסין האחרון משנת 2024, התגוררו בעיר 506,224 בני אדם, מה שהופך אותה לעיר התשיעית בגודלה במרוקו.
העיר היא מקום הולדתו של נשיא אלג'יריה לשעבר, עבד אל-עזיז בותפליקה.
העיר הוקמה בשנת 994 על ידי , שליט שבטי הזנאטה הברברים.
הרחבות נוספות של העיר נעשו בשנת 1048. באמצע המאה ה-11 העיר זכתה לחשיבות אסטרטגית עקב מיקומה על הדרך המזרחית לעיר סיג'ילמסה.
העיר נפגעה מהמלחמות הרבות בין השושלת המרינית לממלכות ממזרחה.
הסולטאן המריני אבו יוסף יעקוב בנה מחדש את העיר ושיקם אותה.
העיר הייתה הזירה לקרבות גם בין השושלות הסעדית והעלאווית של מרוקו לבין האימפריה העות'מאנית ממזרח.
בשנת 1844 התרחש בקרבת העיר קרב איסלי בין צרפת למרוקו.
בשנת 1912 העיר ביחד עם שאר מרוקו נכנסה תחת הפרוטקטורט הצרפתי עד שנת 1956.
באופן היסטורי, שכנה בעיר קהילה יהודית בת מספר אלפי תושבים.
בשנת 1948 בעקבות הכרזת האו"ם על הקמת מדינת ישראל בכ"ט בנובמבר, גורמים בתנועה הלאומית המרוקאית, נושאי דגלה של הליגה הערבית, הסיתו נגד היהודים.
בפרעות שפרצו לאחר מכן נרצחו 4 יהודים בעיר אוג'דה ועוד 38 יהודים בעיר ג'ראדה השכנה.
אוֹבֶרְנֵה היא עיירה וקומונה במחוז בא-רן בחבל גראנד אסט הצרפתי, בה חיים כ-10,000 נפשות.
אוברנה ממוקמת כ-25 קילומטר מדרום-מערב לשטרסבורג וכ-30 קילומטר מהגבול עם גרמניה, לרגלי הרי הווז' במישור אלזס.
בעיר עובר נהר האן שנשפך אל נהר איל.
בשנת 1793 מנתה אוכלוסיית אוברנה 6,382 נפשות.
לאחר המהפכה הצרפתית קטנה האוכלוסייה במעט והגיעה עד 5,185 נפשות בשנת 1866. בעקבות הכיבוש הגרמני אוברנה המשיכה לקטון והגיעה עד 3,787 נפשות בשנת 1921. במחצית השנייה של המאה ה-20 חלה תמורה בגודל האוכלוסייה באוברנה וזו עלתה בהדרגתיות עד 11,009 נפשות בשנת 2006 במפקד האחרון (2011) מנתה אוברנה 10,689 נפשות.
האזור בו שוכנת אוברנה היה במאה השביעית תחת שלטונו של דוכס אלזס ובעיר נולדה סנט-אודיל, פטרוניתה של אלזס.
בכתובים מופיעה אוברנה לראשונה ב-778 כעיר בשליטתו של מנזר הוהנבורג (Hohenbourg).
בית הוהנשטאופן (Hohenstaufen) בנו ארמון באוברנה בסוף המאה האחת עשרה.
במאה ה-12, תחת שלטון האימפריה הרומית הקדושה, העיר הייתה בתנופת בנייה של מוסדות דת, ובהם כנסייה.
ב-1240 קיבלה העיר מעמד של עיר קיסרית חופשית וב-1354 הצטרפה לדקאפול של אלזס.
כעיר קיסרית חופשית הייתה כפופה ישירות לקיסר האימפריה והתנהלה בעצמה: גבתה מיסים, קיימה מערכת משפטית, וכדומה.
בעקבות חשיבותה, פרדיננד הראשון, קיסר האימפריה הרומית הקדושה, הגיע אליה במהלך המאה ה-16, והקיסרות ביצרה את העיר, כך שבסוף ימי הביניים הייתה העיר מוקפת בחומה כפולה עם 38 מגדלים.
מלחמת שלושים השנים הביאה על העיר הרס רב.
במהלך המלחמה עברה העיר ידיים רבות, אך בסיום המלחמה היא הועברה ללואי הארבעה עשר, מלך צרפת, כמו אלזס כולה.
בעקבות שלום וסטפאליה ולאחר מכן הסכמי ניימכן, איבדה העיר ב-1679 את מעמדה כעיר חופשית של האימפריה הרומית הקדושה, והפכה לעיר של ממלכת צרפת.
העיר עברה את התהפוכות שעברו על אלזס כולה, היא נכבשה על ידי גרמניה ב-1871 והייתה עיר גרמנית עד שבשנת 1919 נחתם חוזה ורסאי לפיו כל השטחים שנכבשו על ידי הקיסרות הגרמנית הוחזרו לצרפת (סעיף 51).
במחצית השנייה של המאה ה-20 גדלה אוברנה ומספר התושבים, שהיה עד אז רק אלפים בודדים, עלה לכ-10,000 נפשות.
אוברנה היא מרכז גדול לייצור יין ובירה, היא מוקפת כרמים ויש בה ובסביבתה מספר רב של יקבי בוטיק.
היין העתיק המוכר של העיר נקרא "יין האקדחים".
אוברנה היא חלק מדרך היין של אלזס ועל כן היא מוקד משיכה תיירותי אליו נוהרים מאות אלפי תיירים מדי שנה.
הבירה הצרפתית המפורסמת קרוננבורג 1664 מיוצרת באוברנה.
יהדות אוברנה היא חלק מיהדות אלזס, קהילה אשכנזית עתיקה מאוד.
משערים שראשוני המתיישבים היהודים הגיעו לאזור במאה ה-5 לספירה.
ניתן למצוא עדויות ראשונות לקיומה של קהילה יהודית באלזס החל מ-המאה ה-10, נמצאו אזכורים לנוכחות יהודים ברישומים של כפרים ועיירות מתקופה זו וכן כתובות בעלות אופי יהודי החקוקות על בתים, אבני מצבות ועוד.
מצבם של יהודי אוברנה בימי הביניים היה דומה למצבם של שאר יהודי אירופה.
היהודים נודו ממרכזי ההשפעה והחברה וזכויותיהם החברתיות צומצמו.
נמנעה מיהודים הזכות להצטרף לגילדות המקצועיות, וכתוצאה מכך לא יכלו לעסוק ברוב המקצועות החופשיים.
נוסף על כך, נאסר על יהודים לרכוש נכסים וקרקעות.
בנוסף, נאסר עליהם להעסיק שכירים נוצריים וגם העיסוק בחקלאות נאסר עליהם.
הנוכחות היהודית באוברנה תועדה לראשונה בשנת 1215. היהודים גורשו מאוברנה מספר פעמים במהלך ימי הביניים.
בשנת 1348 גורשו היהודים לאחר התפשטות השמועה על כך שהם גרמו למגפת המוות השחור.
החל משנת 1404 יהודים החלו להתיישב שוב באוברנה, יהודים אלה עסקו בעיקר בסחר חליפין למחייתם.
היהודים חזרו לעיר בשנת 1500.
בסוף המאה ה-16 היהודים גורשו שוב מהעיר, אך לאחר מספר שנים החלו לחזור אליה בחשאי.
בשנת 1694 איש הדת של העיר ביקש לגרש את היהודים אך המושל התנגד לכך ולא אפשר את גרושם.
בנוסף, אפשר המושל ליהודים לקנות בתים בעיר.
בשנת 1696 קיבלו מספר משפחות יהודיות אזרחות בעיר בפעם הראשונה.
בית הכנסת של אוברנה נחנך בשנת 1752. עד היום נותרו באוברנה כתובות וסמלים יהודיים מימי הביניים חרוטים באבן.
באוברנה נולד ההוגה היהודי אנדרה נהר.
אוברי כריסטינה פלזה היא שחקנית, קומיקאית, מדבבת ומפיקת קולנוע אמריקאית.
נודעת בעיקר בזכות תפקידיה בתור אפריל לאדגייט בסדרה "מחלקת גנים ונוף" של רשת NBC, בשל תפקידה בתור לני באסקר/אמאל פארוק בסדרה "לגיון" של רשת FX, ובשל תפקידה בתור ריו ווידאל בסדרת מארוול "אגתה לאורך כל הדרך".
פלזה נולדה בוילמינגטון, דלאוור ב-26 ביוני 1984, בתם של ברנדט, פרקליטה ממוצא אירי ואנגלי, ושל דייוויד פלזה, יועץ פיננסי ממוצא פוארטו-ריקני.
לה שתי אחיות קטנות, רנה ונטלי, כאשר השנייה היוותה לה השראה לדמותה של אפריל ב"מחלקת גנים ונוף".
היא למדה בתיכון הקתולי לבנות "אקדמיית אורסולין" בוילמינגטון.
היא גם נרשמה לבית ספר לאלתור בפילדלפיה ובשנת 2001 השתתפה במחנה הקיץ של האקדמיה לקולנוע של ניו יורק (אנ').
היא סיימה את לימודיה בשנה שלאחר מכן באקדמיה אורסולין ועברה לניו יורק.
פלאזה למדה הפקת קולנוע וטלוויזיה בבית הספר לאמנויות ע"ש טיש באוניברסיטת ניו יורק, וסיימה את לימודיה בשנת 2006.
קריירת המשחק של פלזה החלה ב-2006, לאחר שהשתקמה משבץ שקרה לה במהלך תקופת לימודיה בבית הספר למשחק באוניברסיטת ניו יורק.
באחד מתפקידיה הראשונים במקצוע גילמה מתמחה ב-NBC בפרק בעונה הראשונה של הסיטקום "רוק 30".
ב-2009, היא לוהקה לסדרה הקומית והמוקומנטרית המצליחה של ערוץ NBC, "מחלקת גנים ונוף", שם היא גילמה את אפריל לאדגייט וזכתה לפרסומה הגדול.
בזכות הסדרה היא הייתה מועמדת 3 פעמים לפרס אמי בקטגוריית "השחקנית הטובה ביותר בסדרה קומית" וגם הייתה מועמדת פעמיים לפרס גלובוס הזהב באותה קטגוריה.
ב-2017 לוהקה לסדרה "לגיון" (מבוסס על מארוול קומיקס של "אקס-מן") של רשת FX Networks, בתור לני באסקר / אמאל פארוק - שבהתחלה מוגדרת כחברה אך בהמשך לאנטגוניסטית הראשית.
ב-2018 שבה לשחק בעונה השנייה של הסדרה, ועל תפקידה הייתה מועמדת למספר פרסים ומועמדויות.
בשנת 2022 היא דבבה ב"שדה קטנה".
בנוסף ב-2009 פלזה השתתפה בסרט הראשון שלה, "אנשים מצחיקים" עם אדם סנדלר וסת' רוגן, שם גילמה את דייזי דנבי.
ב-2010 השתתפה בסרט "האקסים של החברה שלי" בתור ג'ולי פאוורס.
ב-2011 שיחקה בסרט הקומדיה "10 שנים" את אוליביה, לצדם של צ'נינג טייטום, כריס פראט ועוד.
ב-2012 כיכבה בסרט "על אחריותכם בלבד" בתפקיד דריוס לצד ג'ייק ג'ונסון, הסרט זכה לביקורות חיוביות והעניק לפלזה התמודדויות למספר פרסים.
שיחקה גם בסרט הדרמה "סוף האהבה" של מארק וובר.
באותה שנה גם גילמה את מארני בסרט הקומדיה "הצצה למוחו של צ'ארלס סוון השלישי" בכיכובו של צ'ארלי שין.
ב-2013 גילמה את אשלי בסרט "צ'ארלי חייב למות" בכיכובו של שיה לה-באף.
בנוסף, דיבבה את נשיאת המועצה היוונית בסרט האנימציה "בית ספר למפלצות" של דיסני ופיקסאר.
בהמשך, דיבבה את דמותה של אסקה ב"האגדה של קורה", סדרת ההמשך לסדרת האנימציה "אווטאר".
באותה שנה יצאה הגרסה האנגלית של סרט האנימה "תצפית על גבעת הפרגים" לאקרנים, בה פלזה דיבבה את סצ'יקו הירוקוג'י.
בקיץ 2013 יצא סרט קומדיית הנעורים "התנסות חובה" בכיכובה של פלזה שגילמה את ברנדי ובהשתתפות רייצ'ל בילסון וביל היידר, הסרט זכה להצלחה רבה בקופות.
ב-2014 כיכבה בקומדיית הזומבים "חיים אחרי בת'" בתור בת' סלוקהאם ולצידם של דיין דיהן וג'ון סי.
ריילי, הסרט נכתב ובוים על ידי ג'ף באנה, בן זוגה של פלזה.
באותה שנה השתתפה במספר פרקים בסיטקום "שוודיה אהובתי" שם שיחקה בתפקיד עצמה.
בנוסף גילמה את שרה בסרט "בנוגע לאלכס" לצד מקס גרינפילד ומגי גרייס.
כמו כן, כיכבה בסרט "נד רייפל" בתור סוזן וובר.
פלזה כיכבה גם בקומדיה הרומנטית "לא מתרגש" וגילמה את מלורי לצד כריס אוונס ומישל מונאהן.
בשנת 2015 פלזה כיכבה בסרטים "האזור הבלתי-נסחף", לצד אנטון ילצ'ין, ובסרטה של ג'יימי באביט "פרזנו" לצד ג'ודי גריר ונטשה ליון.
בשנת 2016 השתתפה בסרט "סבא בהפרעה", לצדם של רוברט דה נירו וזאק אפרון.
לאחר מכן, כיכבה בסרט "מייק ודייב מחפשים דייט", שוב לצד אפרון ואנה קנדריק.
בשנת 2017 אוברי השתתפה בסרט "אינגריד מאבדת את הצפון", ובסרט הקומדיה הנועז "השעות הקטנות" בבימויו של בן זוגה ג'ף באנה שגם כתב את התסריט.
בשנת 2023 הופיעה ברשימה השנתית טיים 100 של מגזין טיים.
באוגוסט 2021 אוברי השתתפה בעונה השנייה של הלוטוס הלבן בתור הארפר ספילר ואף שיחקה את לני באסקר בסדרה לגיון בעונה השלישית.
בשנת 2024 פלאזה נכנסה ליקום מארוול בסדרה אגתה לאורך כל הדרך בתור ריו ווידאל.
אוברי גם כיכבה בסרט התחת הזקן שלי כגרסה המבוגרת של הדמות הראשית.
בשנת 2025, פלאזה נמנעה מפרויקטים מרובים בשל מות בעלה, אך היא השתתפה בסרט האני, אל!
עם מרגרט קוואלי וכריס אוונס.
משנת 2011 פלזה הייתה בזוגיות עם התסריטאי-במאי ג'ף באנה, והייתה נשואה לו משנת 2021 ועד להתאבדותו בשנת 2025. השניים התגוררו בלוס אנג'לס, קליפורניה ושיתפו פעולה לעיתים קרובות.
ב-2016 סיפרה לכתב העת הגאה האמריקאי "The Advocate", על כך שהיא מתאהבת גם בבנים וגם בבנות.
באוקטובר 2023, פלזה, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
the World Water Crisisג'ולי פאוורסעונת השמחותריילי ג'ונסון2021המסע שלי עם האריסלוסי סטנברידג'King Knightברושדיבוב2022מבצע פורצ'ן: תרגיל מלחמהשרה פידלסיבוב בפירנצהקאטאמילי הפושעת אמילי בניטוגם מפיקה2024מגלופוליסואוהתחת הזקן שלי (אנ')אליוט2025Animal Friendsדיבוב!Honey Don'tאמ ג'יי פאלקוןTBAThe Ark and the Aardvarkברייןדיבוב
גם מפיקה בפועל2023סקוט פילגרים הולך על זהג'ולי פאוורסדיבוב; 8 פרקים2024אגתה לאורך כל הדרךריו וידאל / מוות 6 פרקים
מועמדת פרס סאטורן לכוכב האורח הטוב ביותר בסדרת טלוויזיה (2025)
אוברן-רון-אלפ הוא חבל במזרח צרפת, החל מ-2016. בירת המחוז היא ליון.
החבל הורכב משני חבלים קודמים: אוברן, רון-אלפ בעקבות רפורמה מנהלית שעברה צרפת המטרופוליטנית.
מספר חבלי הארץ ירד מ-22 חבלים ל-13 חבלים.
החבל מורכב משנים עשר מחוזות ומטרופולין אחת: אן, אלייה, ארדש, קנטל, דרום, איזר, לואר, לואר עילית, פוי-דה-דום, רון, סבואה, סבואה עילית ומטרופולין ליון.
שמו של החבל נוצר מאיחוד שמות החבלים והוא אושרר ב-26 ביוני 2016 על ידי מועצת המדינה.
הוא שני בגודלו אחרי חבל איל-דה-פראנס.
שטחו הוא 69,711, רביעי בגודלו בין שטחי חבלי צרפת המטרופוליטינית.
חבל זה נמצא במרכז מזרח צרפת המטרופוליטנית וגובל עם המדינות איטליה ושווייץ במזרח.
בצפון הוא גובל בחבל בורגון-פראנש-קונטה וסאנטר-עמק הלואר, ממערב בחבל אקיטן החדשה ובדרום בחבלים אוקסיטניה ופרובאנס-אלפ-קוט ד'אזור.
רשימת ערים שבהן גרים מעל ל-50 אלף תושבים:
אוברלנד היה קנטון של שווייץ במסגרת הרפובליקה ההלווטית, מדינת החסות שהקימה הרפובליקה הצרפתית הראשונה כחלק ממלחמות המפכה הצרפתית.
סמל שם בשפת המקור בירה 1 אשי Aeschi אשי בשפיץ 2 ברינץ Brienz ברינץ 3 פרוטיגן Frutigen פרוטיגן 4 אינטרלאקן Interlaken וילדרסוויל 5 אוברהאסלי Oberhasli מיירינגן 6 זאנן Saanen זאנן 7 זימנטאל עילית Nieder-Simmental צווייזימן 8 זימנטאל תחתית Ober-Simmental ארלנבאך בזימנטל 9 תון Thun תון 10 אונטרזן Unterseen אונטרזן
אוברלין קולג' היא מכללה פרטית למדעי הרוח השוכנת בעיר אוברלין באוהיו שבארצות הברית.
המכללה נוסדה בשנת 1835 בשם "מכון קולגיאלי אוברלין" על ידי ג'ון ג'יי שיפרד ופילו סטיוארט.
היא מציעה מעל ל־50 מגמות ראשיות ומשניות וכן שילובים ביניהן.
הקונסרבטוריון של אוברלין הוא הקונסרבטוריון הפעיל הוותיק ביותר בארצות הברית והמכללה היא המוסד להשכלה גבוהה השני שפועל הכי הרבה שנים ברציפות.
המכללה הייתה אחת מהמכללות הראשונות בארצות הברית שקיבלו אפרו-אמריקאים ללמוד אצלה, והראשונה לקבל נשים ללמוד אצלה.
המכללה קיבלה אליה נשים ב־1837.
מאז הקמת המכללה למדו 12 זוכי פרס פוליצר ושלושה זוכי פרס נובל: סטנלי כהן, רוברט מיליקן ורוג'ר וולקוט ספרי.
נכון ל־2021, כיהנו/מכהנות שתי נשים בתור נשיאות המכללה, מתוכן אחת אפרו-אמריקאית.
המכללה חברה באיגוד הקולג'ים של האגמים הגדולים (GLCA) ובקונסורציום חמשת הקולג'ים של אוהיו.
בספטמבר 2014, הורתה נשיאת המכללה לתלות שלטים שחורים לזכר 2133 הפלסטינים שמתו עקב מבצע צוק איתן.
ב־2016, חתמו מאות בוגרי המכללה על מכתב נגד אהדת נשיאת המכללה לפלסטינים.
במכתב האשימו את המכללה באנטישמיות.
בתחילת 2016, האשים אחד הפרופסורים במכללה את ישראל באסון התאומים, מה שגרם לפיטורי אותו הפרופסור.
אוגוגוה "אוֹג'י" אָנוּנוֹבּי הבן הוא כדורסלן בריטי-ניגרי-אמריקאי, המשחק בקבוצת ניו יורק ניקס מליגת ה-NBA, בעמדת הסמול פורוורד.
נחשב לשחקן הגנה מצוין בזכות יכולותיו האתלטיות ומוטת ידיו הארוכה (2.29 מטרים), ובולט גם כקלעי שלשות.
אנונובי נולד בלונדון שבאנגליה, וגדל בעיר ג'פרסון סיטי שבמיזורי, בה שימש אביו כמרצה לעסקים (באוניברסיטת לינקולן).
בשנת 2015 החל ללמוד ולשחק באוניברסיטת אינדיאנה, ובסיומה של עונת סולידית פרץ לתודעה של סקאוטים רבים במהלך טורניר אליפות המכללות הודות לתצוגות הגנתיות מרשימות.
בעונתו השנייה באינדיאנה הפך לשחקן חמישייה קבוע וקלע 11.1 נקודות בממוצע למשחק, אך באמצע העונה נפצע בברכו הימנית ונאלץ לעבור ניתוח שהשבית אותו עד סיום העונה.
באפריל 2017, לאחר שנתיים בלבד באוניברסיטת אינדיאנה, הודיע כי החליט לוותר על המשך לימודיו לטובת רישום לדראפט ה-NBA.
בדראפט ה-NBA לשנת 2017 נבחר אנונובי בבחירה ה-23 על ידי טורונטו ראפטורס.
כבר לאחר 12 משחקים עם הראפטורס, בהם הרשים את המאמן דוויין קייסי, קנה את מקומו הקבוע בחמישייה הפותחת של הקבוצה.
במהלך עונתו השנייה ב-NBA נבחר להשתתף במשחק הכוכבים העולים, כשחקן "קבוצת העולם".
ימים ספורים לפני פתיחת פלייאוף 2019 עבר אנונובי ניתוח אפנדקטומיה בשל דלקת בתוספתן, ונאלץ להחמיץ את שלוש סדרות הפלייאוף הראשונות של קבוצתו, אשר העפילה לראשונה בתולדותיה לגמר ה-NBA.
מאוחר יותר דווח כי אנונובי סבל מקרע בתוספתן לפני הניתוח, וכי התפתח באזור זיהום אשר האט את קצב החלמתו.
בהיעדרו של אנונובי זכתה טורונטו באליפות ה-NBA הראשונה בתולדותיה, לאחר שגברה בסדרת הגמר על גולדן סטייט ווריורס.
בדצמבר 2020 חתם בטורונטו על הארכת חוזה ל-4 עונות נוספות, החל מעונת , בסך כ-72 מיליון דולר.
בדצמבר 2023 נשלח מטורונטו לניו יורק ניקס, יחד עם מלאכי פלין ופרשס אוצ'יווה, תמורת אר.
בארט, עמנואל קוויקלי, ובחירת דראפט בסיבוב השני.
אוברסט היא דרגה צבאית בכמה מדינות הדוברות גרמנית, וכן במדינות סקנדינביה, והיא שוות ערך לקולונל.
היא משמשת כיום בכוחות הקרקע ובחיל האוויר של אוסטריה, גרמניה, שווייץ, דנמרק, נורווגיה.
בשוודיה הדרגה נקראת överste, בפינלנד היא נקראת eversti, ובאיסלנד היא נקראת ofursti.
בהולנד הדרגה overste משמשת כמילה נרדפת עבור לוטננט קולונל.
אפשר להשוותה כשוות ערך לדרגת אלוף-משנה בצה"ל.
אוברסט היא הדרגה הגבוהה ביותר של קציני המטה בצבא הגרמני (הר), ובחיל האוויר הגרמני (הלופטוואפה).
הדרגה מדורגת בנאט"ו כOF-5, והיא שוות ערך לקולונל בצבאות בריטניה וארצות הברית.
אוברסטארצט, אוברסט-אפוטקר, אוברסט-וטרינר בשירות הרפואי של הבונדסוור.
קפיטן צור זה ופלוטנארצט בדויטשה מרינה.
על דרגות הכתף (צבא היבשה, חיל האוויר) יש שלושה כוכבי כסף בין שני עלי אלון.
אוברסט היא מילה בגרמנית, המגדירה את הדרגה הצבאית של קולונל או מפקד טייסת.
"אוברסט" מתורגם כ"המנהיג" או "העליון".
כשם משפחה, אוברסט הוא שם נפוץ בדרום מערב גרמניה, באזור המכונה היער השחור.
השם נפוץ גם בקנטונים בצפון-מרכז שווייץ (ארגאו וציריך), אולם הגרסה השווייצרית של אוברסט מאויתת כאובריסט.
השם הופיע לראשונה במאה השלוש עשרה באזור הגבול הגרמני-שווייצרי, והצורות המוקדמות היו Zoberist וOberist.
השם מתייחס ל"שבט שחי הגבוה ביותר על ההר" או "המשפחה שגרה הכי גבוה בכפר".
אוברסט מתורגם כמו "בכיר" או "העליון", ומקורותיו הוא מימי הביניים אז הוחזקה הדרגה על ידי אציל שפיקד על מספר חיילים גדול, והדרגה קולונל-גנרל ניתנה למפקד הראשי בשדה הקרב שלו היו כפופים מספר קולונלים.
השימוש המודרני בדרגה התחיל בסוף המאה ה-16 שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים קולונל היה דרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לוטננט.
הדירוג של אוברסט הוא שווה ערך לזה של הקולונל בצבאות דוברי אנגלית, למרות שהמשמעות המדויקת של "אוברסט" היא "עליון", כלומר קצין השדה הבכיר ביותר מתחת לגנרלים.
אוברסט היה בשימוש צבאות גרמניה ואוסטריה במהלך שתי מלחמות העולם.
אוברסט שימש גם כקידומת של דרגת אוברסט-גרופנפיהרר.
דרגת אס אס שטנדרטנפיהרר הייתה שוות ערך לאוברסט.
קולונל גנרל במהלך מלחמות העולם נקרא גנרל-אוברסט, אם כי התרגום המדויק הוא "העליון הכללי", מכיוון שדרך כלל זו הייתה הדרגה הגבוהה ביותר בימי שלום.
דרגת אוברסט ידועה בקולנוע האמריקאי, לאחר שהופיעה בכמה סרטים פופולריים (כגון הבריחה הגדולה, סטלאג 17, הנשר נחת, המלחמה של הארט, שודדי התיבה האבודה, מת לחיות 4.0) בהשתתפות דמויות המחזיקות בדרגה.
אוברסט-גרופנפיהרר הייתה (בין השנים 1942–1945) הדרגה הגבוהה ביותר באס אס, למעט דרגתו של היינריך הימלר, שהחזיק בדרגת רייכספיהרר אס אס, והיא מתורגמת כ"מנהיג הקבוצה העליון".
אוברסט-גרופנפיהרר נחשבה כדרגה מקבילה לקולונל-גנרל (גנרל-אוברסט) בוורמאכט, אשר הייתה מקבילה לגנרל ארבעה כוכבים, או גנרל ארמייה בכוחות מזוינים אחרים.
הדרגה הוצעה לראשונה בתחילת 1942, כדרגה עתידית אפשרית לדרג המפקדים בואפן אס אס, לאלו שיפקדו על דרג קבוצת ארמיות.
פיקוד כוחות היבשה של הוורמאכט התנגדו לדרגה זו באס אס, בשל רצונם שדרג זה יהיה אך ורק באחריות הוורמאכט.
לבסוף הוקמו רק שתי ארמיות של האס אס (ה-6 וה-11), אך לא הוקמו קבוצות ארמיות של האס אס.
באפריל 1942, מכוח סמכותו של אדולף היטלר הוקמה דרגת אוברסט-גרופנפיהרר, והראשון שקיבל דרגה זו, היה גזבר המפלגה הנאצית, פרנץ שוורץ.
באותו יום ניתנה גם הדרגה במשטרת הסדר, מה שהפך את קורט דליגה לגנרל-אוברסט במשטרה, והוא היה היחיד מהמשטרה שהועלה לדרגה זו.
בשנת 1944 הוענקה הדרגה גם לשני גנרלים מהוואפן אס אס, ודרגתו של זפ דיטריך נחשבה בעלת ותק משנת 1942. הרשימה הסופית של בעלי דרגה זו:
פרנץ שוורץ, 20 באפריל 1942 (דרגת כבוד)
יוזף דיטריך, 20 באפריל 1942 (גנרל אוברסט של חיל השריון בוואפן אס אס)
קורט דליגה, 20 באפריל 1942 (גנרל אוברסט של משטרת הסדר)
פאול האוסר, 1 באוגוסט 1944 (גנרל אוברסט בוואפן אס אס)
פרנץ שוורץ, החזיק בדרגה זו כדרגת כבוד, ולא החזיק בדרגה מקבילה במשטרה או בוואפן אס אס.
בשנת 1944 הציע הימלר להעניק לאלברט שפר דרגת כבוד של אוברסט-גרופנפיהרר.
אולם שפר סירב, בשל אי רצונו להיות כפוף להימלר.
יורשו של הימלר, קרל האנקה, מעולם לא החזיק בדרגת אוברסט-גרופנפיהרר, אבל הועלה ישירות לדרגת רייכספיהרר אס אס מדרגת אובר-גרופנפיהרר.
קרל וולף טען כי קודם לדרגה זו באפריל 1945 על ידי צו אישי של אדולף היטלר, אולם אין לכך כל הוכחה, ומשום כך הוא לא נחשב על ידי ההיסטוריונים לבעל דרגה זו.
טלאי הצווארון של אוברסט-גרופנפיהרר כלל שלושה עלי אלונים ושלושה כוכבי כסף, ובנוסף הם נשאו דרגות כתף של גנרל-אוברסט.
אוברפיהרר הייתה דרגה צבאית של המפלגה הנאצית (NSDAP) משנת 1921.
אוברפיהרר היה בדרך כלל חבר המפלגה שהיה אחראי על קבוצת יחידות צבאיות באזור גאוגרפי מסוים.
בין השנים 1921 עד 1925, הביטוי אוברפיהרר שימש כתואר ביחידות אס אה (SA), אולם בשנת 1926 הוא הפך לדרגה ב-SA.
אוברפיהרר הייתה גם דרגה באס אס (עוד בשלב שבו הוא היה יחידה של האס אה), שנוצרה ב-1925 בשם גאופיהרר, כדרגה עבור קציני אס אס שהיו אחראים על יחידה בתחומי גאו ברחבי גרמניה.
בשנת 1928 שונתה הדרגה לאוברפיהרר, וניתנה למפקדי היחידות הבכירות באס אס.
בשנת 1930 האס אס אורגן מחדש, ונוצרו יחידות "גרופן" ו"בריגדות", ואוברפיהרר הפכה לדרגה הנמוכה מדרגת בריגדפיהרר.
בשנת 1938, בעקבות הקמת יחידות הוואפן אס אס, הושוותה דרגת בריגדפיהרר לדרגת גנרל מיור, בעוד דרגת שטנדרטנפיהרר הושוותה לדרגת אוברסט, ואילו דרגת אוברפיהרר הושוותה לדרגת קולונל בכיר, וכך היא הוגדרה על ידי חלק מההיסטוריונים, בעוד אחרים השוו את הדרגה לדרגת בריגדיר בצבא הבריטי.
טלאי הצווארון של אוברפיהרר כלל בתחילה שני עלי אלונים, יחד עם דרגות כתף של גנרל, אולם בהמשך הם החלו לשאת דרגות כתף של אוברסט.
דרגה זוטרהשטנדרטנפיהררדרגות האס אס ודרגות האס אהאוברפיהררדרגה בכירהבריגדפיהרר
אוברסט-לויטננט היא דרגה צבאית בצבא הגרמני ובחיל האוויר הגרמני.
הדרגה שוות ערך ללוטננט קולונל (סגן אלוף בצה"ל), בכירה מדרגת מיור (רב-סרן בצה"ל), וזוטרה לדרגת אוברסט (אלוף-משנה בצה"ל).
השימוש המודרני בדרגה התחיל בסוף המאה ה-16, שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים.
קולונל הייתה הדרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לויטננט.
הדירוג של אוברסט-לויטננט הוא שווה ערך לזה של הלוטננט-קולונל בצבאות דוברי אנגלית.
אוברסט-לויטננט היה בשימוש צבאות גרמניה ואוסטריה במהלך שתי מלחמות העולם.
דרגת אס אס אובר-שטורמבאנפיהרר הייתה שוות ערך לאוברסט-לויטננט.
על דרגות הכתף (צבא היבשה, חיל האוויר) יש שני כוכבי כסף בין שני עלי אלון.
אוג'יין (בהינדי: , נהגה "אוּגֵ'ן") היא עיר בהודו אשר ממוקמת במחוז אוג'יין שבמדינה ההודית מאדהיה פרדש.
העיר התפתחה במקור כמרכז הפוליטי של אזור מרכז הודו בסביבות שנת 600 לפנה"ס, והייתה בירת ממלכת אוואנטי העתיקה.
העיר נותרה מרכז פוליטי, מסחרי ותרבותי חשוב באזור מרכז הודו עד תחילת המאה ה-19, כאשר השלטון הבריטי הפך את אינדור כמרכז הפוליטי של אזור מרכז הודו במקום אוג'אין.
אוג'יין מהווה כיום מוקד עלייה לרגל חשוב להינדים.
אוברלנד פארק היא העיר השנייה בגודלה בקנזס שבארצות הברית המהווה למעשה פרבר של קנזס סיטי.
נכון לשנת 2019, אוכלוסיית העיר משוערת כ-195,000 תושבים.
לאוניברסיטת קנזס יש קמפוס הפועל בעיר.
ההתיישבות באזור החלה עוד בשנת 1905. ההתיישבות הוכרזה כעיר בשנת 1960 כאשר בשנה זו התגוררו בעיירה כ-28,000 תושבים.
מספר התושבים צמח באופן משמעותי בעשורים שלאחר מכן, ובשנת 1990 התגוררו באוברלנד פארק כבר כ-111,000 תושבים.
ב-13 באפריל 2014 התרחש אירוע ירי במרכז הקהילה היהודית בעיר שבמהלכו נרצחו כשלושה אנשים.
מועצת העיר מורכבת מכ-13 חברים אשר נבחרים אחת לארבע שנים.
העיר מחולקת לשישה מחוזות בחירה כאשר מכל מחוז נבחרים כשני נציגים.
הנציג ה-13 הוא ראש העיר אשר נבחר על ידי כלל התושבים.
אוברשליירבאך (בבווארית: Oberschlierbach) היא עיירה במחוז קירכדורף אן דר קרמס שבמדינת אוסטריה עילית באוסטריה.
העיירה אוברשליירבאך שוכנת באזור המנהלי טראונפירטל.
כ-59% מאדמות העיירה מיוערות, ו-36% הן אדמות חקלאיות.
אוברסיז אליט היא קבוצת כדורסל אמריקאית שהשתתפה בטורניר ה-TBT.
סגל הקבוצה מורכב מכדורסלנים מקצועניים שמתחרים מחוץ ל-NBA.
שם הקבוצה הוא התייחסות לכך ששחקניה הם "אוסף של כוכבים שמשחקים כדורסל ברחבי העולם".
המועדון התקבל המקום השלישי בטורניר ה-TBT של 2015 לאחר שצבר 139 מעריצים רשומים.
הקבוצה ניצחה את האנדרדוגס, 89–83, בבכורה של שתי הקבוצות.
דאבל דאבל של אריק מקולום, 18 נקודות ו-11 ריבאונדים, עזר לקבוצה לעבור את קבוצת שארלוט אליט בסיבוב השני, 77–74. מקולום רשם 32 נקודות בהתמודדות הבאה של קבוצתו, נגד דמיאן וילקינס וטריינד טו גו, ודחף את אוברסיז אליט לסיבוב הסופר 17 של הטורניר.
קנדי היה מכריע בניצחון הראשון של אוברסיז אליט בסופר 17, שהיה נגד שון בל אול סטארס.
הקבוצה העפילה לחצי הגמר לאחר שניצחה את דירטי סאות'.
היא שיתפה שישה שחקנים בלבד במהלך המשחק, וזה היה משחק הסופר 17 החמישי שהוכרע בפחות מ-10 נקודות.
ב-1 באוגוסט, אוברסיז אליט ניצחה את טים סיטי אוף גודס כדי להגיע למשחק האליפות נגד טים 23. ב-2 באוגוסט הוכתרה אוברסיז אליט לאלופה לאחר שניצחה, 67–65, וקנדי נבחר ל-MVP.
אוברסיז אליט מוקמה שלישית באזור הדרום.
אוברסיז אליט הגנה על התואר שלה בטורניר של 2016, כשניצחה את טים קולורדו 77–72 בגמר, וקייל פוג נבחר ל-MVP.
אוברסיז אליט מוקמה שנייה באזור הדרום.
אוברסיז אליט זכו בתואר השלישי שלהם בטורניר של שנת 2017, כשהם ניצחו את טים צ'אלנג' ALS בתוצאה 86–83. קייל פוג שוב נבחר ל-MVP.
אוברסיז אליט מוקמה ראשונה באזור הדרום.
ב-3 באוגוסט 2018, אוברסיז אליט זכתה בגמר של טורניר 2018, כשהיא ניצחה את אברלין דרייב 70–58, כאשר די.
אוברסיז אליט מוקמה ראשונה באזור ריצ'מונד.
הקבוצה עלתה אוטומטית לסופר 16.
תאריךסיבוב מקוםתוצאהיריבהקבוצהמיקום 9 ביולי סופר 16 קולומבוס, אוהיו 76 - 70ארמורד את'לט מקום 15 11 ביולי רבע גמר 93 - 76הרד דאט מקום 23 12 ביולי חצי גמר 65 - 67סיידליין קאנסר מקום 22
אוג'ורפטורזאורוס (שם מדעי: Ojoraptorsaurus) הוא סוג של דינוזאור ממשפחת הקנגנתיים שחי באמריקה הצפונית במשך המאסטריכט, בקרטיקון שלפני 69 מיליון שנה מזמננו.
סוג זה תואר למדע ב-2011 ומשמעות שמו: "לטאה שודדת של תצורת אוג'ו ".
המאובנים הראשונים של הדינוזאור התגלו בתצורת אוג'ו שבניו מקסיקו בידי החוקרים רוברט סוליבן (Robert M.
הממצא כולל רק שארית של אגן ירכיים ועצמות ערווה, אשר העידו שבעליהם היה תרופוד זריז מהקבוצה אובירפטורוזאוריה.
דינוזאור זה היה אוכל כל בינוני באורך של 1.8 עד 2.1 מטרים והוא היה קרוב לאפיצ'ירוסטונוטיס (Epichirostenotes), לנומינגיה, למיקרוונאטור ולאנזו.
ככל הנראה בדומה לקרוביו הוא היה מכוסה בנוצות והכיל מקור עבה כמעט חסר שיניים.
אוברלורד ומשפחת אנדרווד היא תוכנית טלוויזיה קנדית-משפחתית שנוצרה בשיתוף של אנתוני קיו.
פארל וריאן ויסברוק, והיא קופרודוקציה בין MarbleMedia ו-Cloudco Entertainment.
הסדרה עלתה לראשונה בבריטניה ב-4 באוקטובר 2021 בניקלודיאון, בעוד שההקרנה בקנדה שודרה ב-29 באוקטובר 2021 ב-CBC Gem.
בארצות הברית 10 הפרקים הראשונים זמינים מה-8 בנובמבר 2021 באפליקציית BYUtv.
הסדרה שודרה לראשונה בקנדה ב-29 באוקטובר 2021 והסתיימה ב-8 בנובמבר באותה השנה.
בישראל הסדרה שודרה לראשונה ב-2 בינואר 2022 והסתיימה ב-27 בינואר באותה השנה.
הסדרה מתמקדת במשפחה צפון-אמריקאית בשם אנדרווד, שחייה מתהפכים כשהפושע השני הכי מבוקש בעולם, בן דודם הרחוק אוברלורד - שהוא חייזר, מחפש מקלט בביתם לאחר שנאלץ להגן על עדים בין-גלקטיים לאחר שהוא חוטף את הבוס שלו ונאלץ לחיות עם משפחת אנדרווד.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון12029 באוקטובר 20218 בנובמבר 20212 בינואר 202227 בינואר 2022
הסדרה הוכרזה ב-16 במרץ 2021, ונמכרה מראש על ידי Nickelodeon International ו-BYUtv בארצות הברית, CBC בקנדה ו-ITV בבריטניה באותו יום.
הפקת הסדרה החלה ביוני 2021 באוקוויל, אונטריו.
BYUtv החלה לשדר את הסדרה באפליקציה שלהם וב-byutv.org ב-8 בנובמבר 2021. ב-3 באוקטובר 2022 החלה BYUtv לשדר את עונה 1 בטלוויזיה.
באותו יום הם הפכו את המקבץ השני של 10 פרקים לזמינים באפליקציה ובאתר שלהם.
הסדרה הייתה נושא למחלוקת בתעשיית הטלוויזיה הקנדית לאחר שהפקתה הוכרזה באפריל 2021, כאשר כתבה בעיתון על הבכורה של פרקר אנדרסון, בן זמנו של יוצר הסדרה, אנתוני קיו.
פארל כללה את ההצהרה שסדרת הטלוויזיה BYU "לא יכולה להציג דמויות שמזוהות בבירור כקווריות", בהתאם לאמונה של כנסיית ישוע המשיח של קדושי אחרית הימים בתנועה של קדושי אחרית הימים ושל אוניברסיטת בריגהאם יאנג המורמונית שבבעלותה הרשת עצמה.
בתוך כמה ימים, הרשת הגיבה בהצהרה: "בתור רשת צעירה המחויבת להפגיש קהלים דתיים ולא-דתיים, BYUtv לומדת ובוחנת דרכים לשתף פעולה עם יוצרי התוכן, הכותבים וכישרונות מגוונים כדי ליישם חוויות צפייה משותפת משמעותיות עבור קהל היעד שלנו (ילדים בגילאי 8–15 והוריהם).
בעוד של-BYUtv לא התייחסו לחמש הדמויות המקוריות של להט"ב ו-AirsQ+ בחמש הדמויות המקוריות של להט"ב., אנו רוצים להתייחס לנושאים - כולל להט"ב - שחשובים לקהל הגדול והמגוון שלנו.
אין מדיניות שתחריג את הרשת מלכלול דמויות שמזדהות כ-להט"ב, ו-BYUtv בוחנת דרכים לעשות זאת", ומארבלמדיה אישרו כי אוברלורד ומשפחת אנדרווד יכללו דמויות להט"ב.
אוברסטדורף היא עיר שוק במחוז אלגוי (allgäu) שבמדינת בוואריה בגרמניה.
אוברסטדורף היא היישוב הדרומי ביותר בגרמניה.
היא ממוקמת בעמק הנהר אילר המהווה הסתעפות של נהר הדנובה, ובגובה 813 מטר מעל פני הים.
לשטחה של העיר מסופחים 44 נקודות התיישבות זעירות ומבודדות בהרים ובעמקים המקיפים אותה.
כ-75 אחוזים מן השטח המוניציפלי של העיר מוגדרים כשמורת טבע.
הרי האלפים של חבל אלגוי הסובבים את העיר מגיעים לגובה של כ-2600 מטר וביניהם מספר רב של אגמים הררים.
עקבות של ציידים מן התקופה המזוליתית נמצאו בסביבות העיר עד לגבהים של 1400 מטרים בהרים.
ממצאים ארכאולוגים מלמדים כי האזור היה מיושב ברציפות מתקופת האבן ועד לתקופת האימפריה הרומית.
עם תהליך התפוררות האימפריה הרומית ונטישת הלימס באזור סביב שנת 260 לספירה, החלו שבטים אלמאנים שישבו מצפון לדנובה לנוע לשטחים שמכוון דרום, והתיישבות קבע שלהם בעמקים הסובבים ניכרת החל מן המאה החמישית לספירה.
השם אוברסטדורף מוזכר לראשונה במסמך של הכנסייה משנת 1141, וזכויות היתר של הכנסייה המקומית הובטחו לה בשנת 1351. זכויות שיפוט בסיסיות בעיר הוענקו בשנת 1422 לאציל מקומי ממשפחת היימנהופן (Haimenhofen).
בשנת 1440 מכרה המשפחה חצי מהזכויות על שטחי העיר לבישופות של אאוגסבורג ובשנת 1477 הושלמה מכירת כלל הזכויות של המשפחה.
מקסימיליאן הראשון, קיסר האימפריה הרומית הקדושה העניק לאוברסטדורף זכויות של עיר שוק וסמכות שיפוט גבוהה בשנת 1495.
כאשר צבאות ברית שמלקלדן כבשו את אזור אלגוי בשנת 1546 נדרשו אנשי העיר להצטרף לקרבות לבלימתם.
בתקופת מלחמת שלושים השנים, סבלו תושבי העיר כאשר נכבש האזור בידי הצבא השוודי בשנים 1632 ועד 1647. במהלך התקופה מתו מאות מתושבי העיר אשר נדבקו במחלת המוות השחור.
בשנת 1865 פרצה בעיר שריפה שכילתה שני שלישים מן הבתים לרבות בית העירייה והכנסייה.
במטרה להתגבר על החובות הציבורים הגדולים שנוצרו כתוצאה מן הצורך בשיפוץ ובניה מחדש של העיר, החלה להתפתח במקום תעשיית שירותי התיירות ובעיקר תיירות הקיץ.
גורמים עסקיים ופרטיים החלו להשקיע בפיתוח מתקנים ומסלולי טיול עבור הנופשים.
בין היתר הוטל מס תיירות אשר סייע למימון בניית מרחצאות ומתקני ספא.
בשנת 1888 נחנך קו הרכבת הראשון לעיר אשר הזניק את מספר התיירים המבקרים בעיר ובסביבתה והפך את ההכנסה מתיירות לגורם כלכלי משמעותי.
בתקופת מלחמת העולם הראשונה חלה נסיגה כלכלית של כ-90% בהכנסות הענף כתוצאה מחוסר במזון אך עם הסרת המגבלות הכלכליות בשנת 1921 חזרה תנופת הפיתוח התיירותית.
בשנת 1926 נחנכה מגלשת קפיצות הסקי ובשנת 1930 הופעל הרכבל לפסגל הר ניבלהורן הסמוך.
בתקופת מלחמת העולם השנייה הוקם בסמוך לעיר מחנה ריכוז שהווה שלוחה של מחנה דכאו.
המחנה פעל בין השנים 1943–1945 בעיקר לצורך תחזוקה ושירות במחנה האימונים ללוחמה הררית של מפקדי האס אס.
בתקופה שלאחר המלחמה ובעשורים הבאים, המשיכה תנופת הפיתוח של ענף התיירות בעיר עם בנייה של מתקני סקי ורכבלים נוספים.
במסגרת הרפורמה בשלטון המקומי של מדינת בואריה משנת 1972 אוחדו לאוברסטדורף מספר יישובים זעירים מן הסביבה.
התיירות הוא הענף המרכזי בכלכלת העיר.
בשנת 2019 ביקרו בה כ-480 אלף תיירים אשר ביצעו כ-2.6 מיליון לינות ב-1200 מלונות ובתי הארחה.
בסביבות העיר קיימים כ-200 קילומטרים של מסלולי טיול בדרגות קושי שונות.
20 מעליות סקי וכ-130 קילומטרים של מסלולי גלישה.
תיירות ספורט החורף היא בעלת חשיבות גדולה בעיר המארחת תחרויות רבות של ענף זה במגוון המקצועות השונים.
מבחינה תחבורתית מקושרת העיר היטב באמצעות רכבת וכביש מהיר לשאר חלקי המדינה.
מרכז העיר ההיסטורי מוגדר כמדרחוב, ומשנת 1992 סגור לתנועת כלי רכב.
מן העיר יוצאים שני קווי רכבל ושלושה קווי מעליות גונדולה לפסגות ההרים המקיפים אותה.
אוברסטדורף מוגדרת כאתר בריאות אקלימי כבר משנת 1937. בעיר מוסדות בריאות רבים וטיפול רבים לרבות שני בתי חולים.
את העיר משרתים 12 מתקני הפקת חשמל הידרו אלקטרי ומתקנים סולרים רבים.
כ-50% מצריכת האנרגיה העירונית מסופקים באמצעות טכנולוגיה של אנרגיה מתחדשת.
אספקת המים העירונית מתבצעת באמצעות שאיבה מבארות מקומיות ללא כל טיפול נוסף.
בנוסף אוברסטדורף מקיימת קשרי ערים תאומות עם 3 ערים בגרמניה: ליסט אאוף זילט במדינת שלזוויג-הולשטיין, גרליץ במדינת סקסוניה, וזלפקנט במדינת נורדריין-וסטפאליה, שהן הערים הצפונית, המזרחית והמערבית ביותר במדינה בהתאמה.
אוברסטר אס אה פיהרר , היה המנהיג בתואר של הקבוצה הסמי-צבאית של המפלגה הנאצית, האס אה.
כדי לרכז את נאמנות האס אה, היטלר קיבל על עצמו את הפיקוד על הארגון כולו ב-1930 ונשאר אוברסטר אס אה פיהרר למשך כל קיום הקבוצה.
לאחר 1931, מי שהחזיק בדרגת שטאבשף, כמו ארנסט רהם, התקבלו כמפקדי האס אה.
לדרגת אוברסטר אס אה פיהרר לא היה סמל אחיד מסוים והוא היה תואר צבאי למחצה שניתן לסמן במגוון דרכים.
הרמן גרינג, למשל, הכין מדים משוכללים, עם סרט זרוע צלב קרס מלווה בפסי שירות לבנים.
לעומת זאת, מוריס לבש פשוט חולצה חומה של לוחמי סער נאצים ללא סמל, כמו היטלר כשהחזיק בתואר הזה.
דרגה זוטרהשטאבשף דרגות האס אהאוברסטר אס אה פיהרר דרגה בכירהאין
אוברפולנדורף הוא מחוז במרכז מדינת בורגנלנד שבאוסטריה.
לקנדורף מנרסדורף אן דר רבניץ
אוברלנדיה (בפורטוגזית: Uberlândia Esporte Clube) הוא מועדון כדורגל ברזילאי, שנוסד בשנת 1922 בעיר אוברלנדיה שבמינאס ז'ראיס.
הקבוצה שיחקה בעבר בדרג העליון של הכדורגל הברזילאי.
במועדון פועלת גם קבוצת כדורגל נשים.
המועדון הוקם בשנת 1922 בעיר אוברלנדיה, והשתלב בתחרויות הכדורגל המקומיות במדינת מינאס ז'ראיס.
יכולותיה של הקבוצה התחזקו בסוף שנות ה-60 של המאה ה-20, ובשנת 1968 היא סיימה במקום השלישי באליפות מינאס ז'ראיס בכדורגל.
בסך הכול השתתפה בדרג העליון של האליפות המדינתית 51 פעמים.
בעונת 1978 שיחקה "אוברלנדיה" לראשונה בדרג העליון של הכדורגל הברזילאי.
בעונת 1979 היא הגיעה לשלב השלישי וסיימה במקום התשיעי.
הופעתה האחרונה בדרג הבכיר הייתה בעונת 1985.
בליגת המשנה הברזילאית שיחקה הקבוצה שש עונות, כשהופעתה האחרונה הייתה בשנת 1989. הישגה הגדול במסגרות הארציות היה הזכייה באליפות הליגה בשנת 1984.
ב מתמודדת הקבוצה לסירוגין בדרגים השלישי והרביעי של הכדורגל הברזילאי.
ב השתתפה "אוברלנדיה" שלוש פעמים, ובשנת 2018 הגיעה לשלב השני של המפעל.
אצטדיון הבית של הקבוצה, "פארק דה סאביה", נבנה בשנת 1982 וכלל במקור 75,000 מקומות ישיבה.
אוגדה 77 הייתה אוגדה משימתית בצה"ל, על בסיסה של מפקדת גיסות השריון, שלחמה במלחמת סיני, בפיקודו של האלוף חיים לסקוב וסגנו האלוף מאיר זורע.
האוגדה פעלה לפתוח את ציר התנועה בצפון סיני.
מבעלי התפקידים באוגדה: קצין אג"מ - סא"ל הרצל שפיר.
גזרת הפעולה של האוגדה הייתה הגזרה של אוגדה 84 במלחמת ששת הימים.
מלחמת סיני הייתה מלחמה קצרה שהתנהלה בין ישראל, בריטניה וצרפת מחד לבין מצרים מאידך, בין 29 באוקטובר ל-5 בנובמבר 1956 (כ"ד בחשוון עד א' בכסלו תשי"ז).
במהלך המלחמה פלש צה"ל לחצי האי סיני וכבש אותו, למעט רצועה צרה לאורך תעלת סואץ, השמיד תשתיות צבאיות רבות, ופגע בצבא המצרי.
במקביל למערכה הישראלית ניהלו בריטניה וצרפת במשותף מבצע להשתלטות על תעלת סואץ, שנודע בשם "מבצע מוסקטר".
פתיחת המערכה הייתה בהצנחה של גדוד מחטיבת הצנחנים במעבר המיתלה.
בהמשך, התוכנית הייתה ששאר החטיבה תחבור אל הכוח הזה בתנועה יבשתית, ותגיע אל מפרץ סואץ.
מהתנאים בהסכם שיתוף פעולה עם צרפת ובריטניה, לא היה ניתן להפעיל בכל הגזרות את כל העוצמה המשוריינת, במקביל ובהפתעה.
לכן ההבקעה התחילה בגזרת מתחמי אבו עגילה ואום-כתף, תחילה.
משימת האוגדה הייתה לפתוח את ציר התנועה בצפון סיני, ולהגיע עד למרחק של 15 ק"מ מהתעלה, בהתאם להסכם עם המעצמות.
צו ההקמה של האוגדה התקבל ב-24 באוקטובר 1956 - ארבעה ימים לפני פרוץ המלחמה ושישה ימים לפני תחילת לחימתה של האוגדה.
מפקדת אוגדה 77 הוקמה על בסיס מפקדת גייסות השריון, והורכבה מהיחידות הבאות:
חטיבה 27 (שריון- מלואים) בפיקוד חיים בר לב
סמח"ט: סא"ל ברוך בר-לב (בורקה).
הרכב החטיבה: גדוד טנקים 227 M4 שרמן בפיקוד סא"ל (נהרג במלחמה), גדוד 19- גדוד טנקים AMX-13 (בשלב הקמה, כלל פלוגת טנקים אחת ופלוגת חרמ"ש) בפיקוד רס"ן אלחנן סלע, גדוד 79-גדוד חרמ"ש בפיקוד סא"ל אריה שיאון, גדוד חרמ"ן (גדוד חי"ר ממונע) בפיקוד רס"ן זאב אילון, פלוגת סיור ויחידות חטיבתיות.
חטיבת גולני (חי"ר- סדיר) בפיקוד בנימין גיבלי
הרכב החטיבה: שלושה גדודי חי"ר: גדוד 51 בפיקוד מאיר פעיל, גדוד 12 "ברק" בפיקוד סא"ל שמואל אמיר וגדוד 13 "גדעון" בפיקוד סא"ל שלמה אלטון.
ועוד גדוד מלואים 115 מחטיבה 11 בפיקוד יהודה זיו.
אגד ארטילרי 215 ("עמוד האש") בפיקוד סא"ל בני גרנות (גדין)
גדוד הנדסה 604 בפיקוד סא"ל זאב אפטה (מפקד בית הספר להנדסה צבאית שמונה לתפקיד לקראת המבצע) והסמג"ד סרן דוד ברין.
מדרום אוגדה 38 בפיקודו של אל"ם יהודה ואלך, שמשימתה הייתה לכבוש את מתחמי אבו עגילה ואום-כתף ואשר הוכפפו לה מרבית כוחות השריון, כ-150 טנקים.
האוגדה בהרכב של חטיבת חי"ר 10 (חטיבת הראל), חטיבת חי"ר 4 (קרייתי), חטיבת שריון 37 (ראם), חטיבת שריון 7 ואגד 213 (התקומה).
ריכוז הכוחות הגדול ביותר של הצבא המצרי בסיני היה מרוכז ברצועת החוף הצרה בין עזה לאל-עריש.
האויב בגזרת ההבקעה רפיח-אל עריש הורכב מ:
במתחם רפיח היו 18 מוצבים מבוצרים (שכונו גבעות).
כל מוצב היה מחופר ומבוצר להגנה היקפית.
האוגדה הופעלה בשלב "ההכרעה" בליל 31 באוקטובר, כשקטן החשש מפני התגובה המצרית מפתיחת ההתקפה בגזרה המרכזית בסיני.
חטיבת החי"ר חטיבת גולני תקפה את מוצבי רפיח מדרום לצפון כבשה חלק מהם ובכך פתחה את הדלת לפריצת השריון מערבה.
וחטיבה 27 פרצה דרך המוצבים, ובמהלך 1 בנובמבר כבשה את מתחם הג'יראדי.
גדוד ההנדסה עסק בפריצת שדות מוקשים בגזרת רפיח.
כמו כן, התקין תוך יום אחד דרך שאורכה שבעה קילומטרים מניר יצחק לצומת רפיח, בתגבור פלוגה מגדוד פלסי משמר 263.
קדמה להתקפה הפגזת לילה מהים על חוף סיני ומוצבי רפיח ב-1 בנובמבר, על ידי סיירת צרפתית Georges Leygues בליווי משחתות ישראליות.
הונחתו 150 פגזי 6" ללא תוצאות משמעותיות.
למחרת כבשה חטיבה 27 את אל-עריש והמשיכה להתקדם בציר הצפוני עד למרחק המיועד מהתעלה, שם התייצבה בצהרי יום שישי, 2 בנובמבר.
גדוד ההנדסה עסק בפריצת שדות מוקשים אל-עריש-קנטרה ותחזוקת הצירים.
הרמטכ"ל משה דיין ליווה את האוגדה בתנועתה, אולם הוא הניח למפקדהּ ולמפקד חטיבת השריון 27 חיים בר-לב, שהיה ראש מטהו בפיקוד הצפון, לנהל את הלחימה באופן עצמאי.
האוגדה לא התקשתה לבצע את משימתה, בין היתר בזכות ההתנגדות המעטה.
כיבוש שיח' זוויד ומערך הג'יראדי
כיבוש אל עריש ושדה התעופה
התקדמות בציר החוף עד לרומני
רדיפה אחרי כוחות עוינים נסוגים מאוזרי הקרבות
2 עד 5 בנובמבר - סיכום:
פריסת מערך סיור בצירים מאל-עריש לאבו עגילה וג'בל ליבני
המהלך המכריע במלחמה היה בגזרה המרכזית בהפעלתה של חטיבה 7 לכיבוש מתחם אבו עגילה.
בעקבות נפילת המתחם נפתח לתנועה הציר הראשי של סיני אל עבר תעלת סואץ.
בנוסף, המערך המצרי בסיני החל להתמוטט, הכוחות העיקריים החלו בנסיגה, ומתחם אום כתף נתפס למעשה ללא קרב של ממש.
כמו כן נפתחה הדרך לאוגדה 77 לפרוץ את הציר הצפוני אל תעלת סואץ, מבלי לחשוש מהתקפת נגד מצרית.
בגזרת האוגדה היו לצה"ל 31 הרוגים.
פעולת האוגדה איפשרה את כיבוש רצועת עזה על ידי חטיבה 11 ב-3 בנובמבר.
לאחר מותו בתאונת מטוס של מפקד פיקוד הדרום, אל"ם אסף שמחוני, קיבל מפקד האוגדה לסקוב את הפיקוד, ובמסגרת זו פיקד על נסיגת כוחות צה"ל מסיני.
לוחמים שעוטרו בציונים לשבח בפעולתם בקרב:
עיטור הגבורה- רב-טוראי עוזי בר-צור (חטיבה 27- חילוץ פצועים תחת אש- קרב רפיח).
עיטור העוז- סמל זאב יעקובזון (חבלן- קרב רפיח).
צל"ש אלוף- סגן יצחק פרנק (שריון- קרב רפיח), טוראי יוסף ברמן (קרב רפיח)
צל"ש מח"ט- רב"ט אורי (אנואר) דאלי (חטיבה 27- קרב רפיח).
אוגדה 84 הייתה אוגדה בצבא הגנה לישראל שהשתתפה במלחמת ששת הימים, תחת פיקודו של האלוף ישראל טל.
מוכרת גם בשמות "אוגדת הפלדה", ו"אוגדת טל".
האוגדה, כאחת משלוש אוגדות משימתיות שצוותו בחזית הדרום (עם אוגדת אריאל שרון - אוגדה 38 ואוגדת אברהם יפה - אוגדה 31), הבקיעה ראשונה את המערך המצרי בגזרת צפון סיני, וכבשה חלקים נרחבים מצפון סיני.
כעבור ארבע יממות הגיעו כוחותיה אל תעלת סואץ בקנטרה ומול אסמאעיליה.
גזרת הפעולה של האוגדה הייתה הגזרה של אוגדה 77 במבצע קדש.
פעולות האוגדה תועדו בספר "חשופים בצריח" של שבתי טבת.
אוגדה 84 הוקמה לצורך המלחמה בפיקוד האלוף ישראל טל, שהיה אז מפקד גייסות השריון (גי"ש), והתבססה על מפקדת הגי"ש.
האוגדה הייתה האוגדה היחידה המבוססת על מפקדה סדירה.
פקודה ראשונית להתארגנות המפקדה התקבלה במוצאי יום העצמאות ה'תשכ"ז (15.5.1967).
תוכנית מלחמת ששת הימים "נחשונים", כללה מתקפת חיל אוויר להשמדת הכוח האווירי המצרי; לחימה יבשתית רק בחזית סיני, תוך הימנעות מפתיחת חזית נוספת, בטרם הוכרע קרב היבשה בסיני.
התוכנית התגבשה סופית ב-1 ביוני.
האוגדה כללה את חטיבה משוריינת 7 בפיקוד שמואל גונן- גורודיש, את חטיבה ממוכנת 60 בפיקוד מנחם אבירם- מן, את חטיבה חיר"מ 35 (חטיבת הצנחנים) בפיקוד רפאל איתן- רפול, רכובה על גבי זחל"מים ועוד גדוד טנקי פטון, גדוד 46, בפיקוד אורי בר-און, כוח סיור בפיקוד ישראל גרנית שכלל גם טנקים.
כמו כן, אגד ארטילרי 215 (בפיקוד צבי נשר), אגד תחזוקה (בפיקוד יעקב בר) וגדוד הנדסה 605.
לרשות האוגדה עמדו 300 טנקים, מהחדישים שהיו ברשות צה"ל.
בין נושאי התפקידים באוגדה היו הרצל שפיר כסגן מפקד האוגדה וראש המטה, קלמן מגן כקצין אג"ם אוגדתי, דן חירם כיועץ ארטילרי ומאיר פעיל כעוזר למפקד האוגדה.
יחידות אוגדה 84 תג שם מספור הערות חטיבות סדירות חטיבת הצנחנים 35 חטיבת חיל רגלים חטיבה 7 7 חטיבת חיל שריון עוצבת עמוד האש 215 אגד ארטילרי גדוד המח"ץ 605 גדוד חיל הנדסה חטיבות מילואים עוצבת אגרוף ורומח 60 חטיבת חיל שריון
בנוסף, כללה האוגדה גם את הכוחות הבאים:
גדוד שירותי חימוש 605 (שיצא מהסדנה בג'וליס והיה לגש"ח הראשון בצה"ל)
על האוגדה הוטל המאמץ העיקרי של צה"ל בגזרת פיקוד הדרום.
מטרת האוגדה הייתה השתלטות על חלקה הדרומי של רצועת עזה וכיבוש פתחת רפיח ואל עריש
בשלב ההבקעה, כדי להימנע ככל האפשר מהעיכובים הכרוכים בפריצת שדות המוקשים תוכננה ההתקפה הישראלית להתבצע בעזרת "לפיתה" של מערך האויב, משני קצותיו: מהאגפים הצפוני והדרומי של המערך המצרי בצומת רפיח.
חטיבה משוריינת 7 בפיקוד שמואל גונן (גורודיש) (סגן: ברוך הראל (פינקו), קצין האג"ם: יואל גונן, קמב"ץ: יוסי בן-חנן): אות קריאה בקשר: "שמיר" (כינוי בספר "חשופים בצריח": ש, ש/7)
גדוד הטנקים 82 בפיקוד סגן-אלוף גבריאל עמיר (סמג"ד ), מצויד בטנקי שוט (צנטוריון); הגדוד כלל במקור שלוש פלוגות מבצעיות ופלוגת צמ"פ.
בין מפקדי הפלוגות: אלישיב שמשי, עמיר יפה (פלוגה ק'), נחום זקן ואהרון סטולר (צמ"פ- כוח סמח"ט) (כינוי בספר "חשופים בצריח": ש/10).הגדוד תוגבר בפלוגת קק"ש שוט בפיקוד שמאי קפלן (פלוגה ה'), וכלל בתחילת הקרבות חמש פלוגות שוט.
גדוד הטנקים 79 בפיקודו של רב-סרן אהוד אלעד, (אחרי שנהרג הוחלף על ידי סגנו חיים ארז) (קמב"ץ: עמרם מצנע, חגי רגב).
הגדוד היה מצויד בטנקי מגח (פטון M48) בעלי תותח בקוטר של 90 מ"מ; במקור, כלל הגדוד שלוש פלוגות מגח אורגניות בפיקוד אבירם גילעד, ואביגדור קהלני (פלוגה ב').
פלוגה נוספת בפיקוד יום-טוב תמיר נבנתה לקראת המלחמה.
מראשית המלחמה הועברה פלוגת יום-טוב תמיר תחת פיקוד גדוד החרמ"ש 9. מתום היום הראשון הצטרפה לגדוד פלוגת מגח מילואים מגדוד 46 (גדוד ההקמה של חטיבה 401), בפיקוד (כינוי בספר "חשופים בצריח": ש/14).
גדוד 9 - גדוד חיל רגלים משוריין (חרמ"ש) בפיקודו של סגן-אלוף מרדכי אביגד (קמב"ץ חגי כהן), שהיה ממונע על גבי זחל"מים.
מפקדי הפלוגות במלחמה היו , עוזי לבצור ויוסי פלד.
(ועוד פלוגת טנקים מגדוד 79).
בפרוץ המלחמה נלקח להגנת ניר יצחק וחזר לחטיבה בהמשך היום הראשון ללחימה.
פלוגת סיור על גבי זחלים וג'יפים בפיקוד סרן אורי אור.
כוח סמח"ט - בפיקודו של סגן-אלוף ברוך הראל (פינקו) הכולל שתי פלוגות טנקים מגדוד 82, הייתה עתודה בשלב ההבקעה.
ארבע מפלוגות החטיבה היו בשלב האימון הבסיסי.
מפקד פלוגת ההנדסה החטיבתית היה יאיר נפשי.
כוח הארטילריה של החטיבה כלל 23 תותחים מתנייעים 105 מ"מ ותותחים 25 ליטראות נגררים.
משימה: תתקוף ראשונה דרך ח'אן יונס ורפיח ותכבוש את המערך המצרי מצפון עד מדרום לצומת רפיח.
חטיבת הצנחנים 35, בפיקוד אל"ם רפאל (רפול) איתן (סגן: אפרים חירם (פיחוטקה), קצין אג"ם שי תמרי).
לקראת המלחמה, הפכה לחטיבה ממוכנת ששני גדודיה (גדוד 50 וגדוד 890), היו על זחל"מים.
אות קריאה בקשר: "זברה" (כינוי בספר "חשופים בצריח": צ)
גדוד 50 ("בזלת"), בפיקוד טיבי שפירא.
ממפקדי הפלוגות היו יורם (יה-יה) יאיר, יהודה דובדבני.
(כינוי בספר "חשופים בצריח": צ/01)
ממפקדי הפלוגות היו דורון רובין.
גדוד 202 ("צפע") בפיקוד בפיקוד סא"ל צבי בר.
הגדוד נלקח והיה תחת פיקוד חטיבה 11 לטובת כיבוש רצועת עזה.
ממפקדי הפלוגות היו: פלוגה ב' יחיאל אמסלם (סמ"פ נחמיה כהן) וגד נגבי.
גדוד מרגמות כבדות (גמ"כ) מוצנח 332 בפיקוד מאיר דורון (גדוד אורגני של החטיבה).
מפקדי הסוללות היו , ורן כהן, והם צורפו כקש"אים לגדודים "אפעה" ו "בזלת", בהתאמה.
סוללה ג' בפיקוד יעקב ברקת, נועדה להצנחה באל-עריש, אולם ההצנחה בוטלה.
גדוד 46 (מחטיבה 401 בהקמה) של טנקי "מגח", בפיקוד סא"ל אורי בר און.
הגדוד כלל שלוש פלוגות אורגניות בפיקוד , , ו (פלוגה ד').